नई दिल्‍ली: 470 मेडिकल और 308 डेंटल कोर्सेस में एडमिशन के लिए केंद्रीय माध्यमिक शिक्षा बोर्ड (सीबीएसई) की राष्ट्रीय पात्रता प्रवेश परीक्षा (नीट) 2017 की काउंसलिंग शुरू हो गई है. इसके लिए रजिस्ट्रेशन और विषय के चयन का जुलाई 3 से 11 जुलाई शाम 5 बजे तक होगा. इसके बाद पहले काउंसलिंग में सीट का अलॉटमेंट 13 और 14 जुलाई को होगा. जिसका परिणाम 15 जुलाई को पता चलेगा. वहीं स्टूडेंट्स को 16 जुलाई से 22 जुलाई तक कॉलेजो में रिपोर्ट करना होगा. स्‍टूडेंट www.mcc.nic.in वेबसाइट पर काउंसलिंग से जुड़ी जानकारी प्राप्‍त कर सकते हैं.